Z A P I S N I K 
45. sjednice Vijeća Mjesnog odbora Oporovec
održane 20. veljače 2025. u prostorijama objekta mjesne samouprave, 
Oporovečki vinogradi 20, s početkom u 18,00 sati

NAZOČNI: Ivica Zadro, Nikola Mrvelj, Anica Posavec i Jasna Steković
Predsjedava: Ivica Zadro, predsjednik Vijeća
Zapisnik vodi: Anica Posavec

Predsjednik Vijeća konstatira da je nazočno četiri od ukupno pet članova Vijeća, što znači da Vijeće može pravovaljano odlučivati.	
      	Bez rasprave, jednoglasno, Vijeće prihvaća tekst zapisnika 44. sjednice Vijeća Mjesnog odbora Oporovec, održane 16. siječnja 2025. godine.
Predsjednik predlaže dopunu dostavljenog dnevnog reda sljedećim točkama:

- Zahtjev za povremeno korištenje prostora mjesne samouprave, Oporovečki vinogradi 20 – donošenje zaključka;
- Socijaldemokrati
	- Zahtjev za jednokratno korištenje prostora mjesne samouprave, Oporovečki vinogradi 20 – donošenje zaključka;
		- Udruga Prijatelji
- Gordana Glogovšek
Na prijedlog predsjednika, Vijeće jednoglasno prihvaća dopunu i utvrđuje
	
DNEVNI RED

1. Zahtjev za povremeno korištenje prostora mjesne samouprave, Oporovečki vinogradi 20 – donošenje zaključka;
· Dom za starije osobe Dubrava
· KUD Oporovec
· Socijaldemokrati
1. Zahtjev za jednokratno korištenje prostora mjesne samouprave, Oporovečki vinogradi 20 – donošenje zaključka;
-     Udruga Prijatelji
-     Gordana Glogovšek
1. Prijedlog za asfaltiranje i dogradnju sustava odvodnje u Ulici Oporovečki dol – donošenje zaključka;
1. Prijedlog za postavljanje pješačkih prijelaza u Varoškoj ulici kod kbr. 71 i Novoselečkom putu – donošenje zaključka;
1. Pitanja, prijedlozi i obavijesti.

Ad 1. Zahtjev za povremeno korištenje prostora mjesne samouprave, Oporovečki vinogradi 20 
Predsjednik Vijeća informirao je članove Vijeća o zahtjevu Doma za starije osobe Dubrava, KUD-a Oporovec i stranke Socijaldemokrati za povremeno korištenje prostora mjesne samouprave, Oporovečki vinogradi 20.
Nakon kratke rasprave, Vijeće jednoglasno, donosi

ZAKLJUČAK

I. Odobrava se zahtjev za povremeno korištenje prostora mjesne samouprave, Oporovečki vinogradi 20 Domu za starije osobe Dubrava  ponedjeljkom od 10:30 do 12:30 sati i petkom od 10:30 do 12:30 sati na razdoblje od godinu dana ili do drukčije odluke mjerodavnih gradskih tijela.
II. Odobrava se zahtjev za povremeno korištenje prostora mjesne samouprave, Oporovečki vinogradi 20 KUD-u Oporovec drugom subotom u mjesecu od 18 do 23 sata, utorkom i četvrtkom od 17:30 do 19 sati, srijedom od 17 do 18:30 sati i petkom od 17:30 do 22 na razdoblje od godinu dana ili do drukčije odluke mjerodavnih gradskih tijela.
III. Odobrava se zahtjev za povremeno korištenje prostora mjesne samouprave, Oporovečki vinogradi 20 stranci Socijaldemokrati utorkom od 18 do 20 sati na razdoblje od godinu dana ili do drukčije odluke mjerodavnih gradskih tijela.


Ad 2. Zahtjev za jednokratno korištenje prostora mjesne samouprave, Oporovečki vinogradi 20
Predsjednik Vijeća informirao je članove Vijeća o zahtjevu Udruge Prijatelji i gđe. Gordane Glogovšek za jednokratno korištenje prostora mjesne samouprave, Oporovečki vinogradi 20.
Nakon kratke rasprave, Vijeće jednoglasno, donosi

ZAKLJUČAK

I. Odobrava se zahtjev za jednokratno korištenje prostora mjesne samouprave, Oporovečki vinogradi 20 bez naknade Udruzi Prijatelji 1. ožujka 2025. od 16 do 19 sati.
II. Odobrava se zahtjev za jednokratno korištenje prostora mjesne samouprave, Oporovečki vinogradi 20 uz naknadu gđi. Gordani Glogovšek 15. ožujka 2025. od 18 do 22 sata.


Ad 3.	Prijedlog za asfaltiranje i dogradnju sustava odvodnje u Ulici Oporovečki dol 
Predsjednik Vijeća informirao je članove Vijeća o zahtjevu g. Mate Dozana za asfaltiranje i dogradnju sustava odvodnje u ulici  Oporovečki dol od kbr. 66-68A.
Nakon kratke rasprave, Vijeće jednoglasno, donosi

ZAKLJUČAK

[bookmark: _GoBack]Predlaže se asfaltiranje ulice Oporovečki dol od kbr. 66 do kbr. 68A, kao i dogradnja sustava odvodnje do kbr. 68A.


Ad 4.	Prijedlog za postavljanje pješačkih prijelaza u Varoškoj ulici kod kbr. 71 i Novoselečkom putu 
Predsjednik Vijeća informirao je članove Vijeća o zahtjevu građana za postavljanjem pješačkih prijelaza u Varoškoj ulici kod kbr.71 i Novoselečkom putu kod ulice Črbeki.
Nakon kratke rasprave, Vijeće jednoglasno, donosi

ZAKLJUČAK

Predlaže se postavljanje crveno-bijelih pješačkih prijelaza u Varoškoj ulici kod kbr. 71 i Novoselečkom putu, u razini mosta kod raskrižja s Črbekima.


Ad 5.	Pitanja, prijedlozi i obavijesti
Predsjednik Vijeća informirao je članove Vijeća o aktivnostima na području Mjesnog odbora Oporovec između dviju sjednica Vijeća Mjesnog odbora. Utvrđen je i redoslijed dežurstava. Sljedeća sjednica predviđena je za 20. ožujka 2025. u 18 sati.

Završeno u 18:40 sati.
Zapisnik sastavila: Anica Posavec
Zapisnik administrativno i tehnički obradila: Sandra Šukunda, stručni referent

KLASA: 024-08/25-003/440
URBROJ: 251-13-11-5/009-25-2
U Zagrebu, 20. veljače 2025.
        Predsjednik Vijeća Mjesnog odbora Oporovec

Ivica Zadro
